
ΤΕΥΧΟΣ ΔΕΥΤΕΡΟ 


Αρ 


. Φύλλου 5404 


ΑΠΟΦΑΣΕΙΣ 

Αριθμ. αττόφ. 329/2018 

Έγκριση σχεδίου Κανονισμού Λειτουργίας Λαϊ¬ 
κών Αγορών Περιφέρειας Αττικής σύμφωνα με 
το ν.4497/2017 αρ.31. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΑΤΤΙΚΗΣ 
[συνεδρίαση 36η/08-11-2018 θέμα 7ο] 

Έχοντας υπόψη: 

1 .Τις διατάξεις του ν.3852/2010 (ΦΕΚ87/τ.Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» όπως 
τροποποιήθηκε και ισχύει και ιδίως το άρθρο 163. 

2. Τις διατάξεις του ν.4314/23-12-2014 (ΦΕΚ 265/ 
τ.Α723-12-2014) κεφάλαια Β' και Γ' «Ρύθμιση Θεμάτων 
καταργούμενων Οργανισμών Λ. Αγ.» και «Λοιπά θέματα 
υπαίθριου εμπορίου» - «Τροποποίηση του ν.4264/2014 
(ΑΊ18)». 

3. Τις διατάξεις του ν. 4497/2017 (ΦΕΚ 171/τ.Α7 
13-11-2017) «Άσκηση υπαίθριων εμπορικών δραστηρι¬ 
οτήτων, εκσυγχρονισμός της επιμελητή ριακής νομοθε¬ 
σίας και άλλες διατάξεις». 

4. Την υπ' αριθμ. πρωτ. 37419/13479/11-05-2018 
απόφαση του Συντονιστή Αποκεντρωμένης Διοίκησης 
Αττικής (ΦΕΚ 1661 /τ.Β711-05-2018), με την οποία εγκρί- 
θηκε η υπ'αριθμ. 121/2018 απόφαση του Περιφερειακού 
Συμβουλίου της Περιφέρειας Αττικής, περί τροποποί¬ 
ησης - επικαιροποίησης του Οργανισμού Εσωτερικής 
Υπηρεσίας της Περιφέρειας Αττικής. 

5. Την υπ'αριθμ.πρωτ. οικ. 8840/13-01-2017 (ΦΕΚ 39/ 
τ.Β /17-1-2017) απόφαση της Περιφερειάρχη Αττικής 
περί μεταβίβασης αρμοδιοτήτων σε Αντιπεριφερειάρ- 
χες της Περιφέρειας Αττικής, σε Περιφερειακούς Συμ¬ 
βούλους της Περιφέρειας Αττικής και παροχή εξουσι¬ 
οδότησης υπογραφής «Με εντολή Περιφερειάρχη» σε 
Προϊσταμένους της Περιφέρειας Αττικής, όπως αυτή 
τροποποιήθηκε - συμπληρώθηκε με τις αριθμ. πρωτ. 
οικ. 14027/20-01-2017 (ΦΕΚ 97/τ.Β72017), οικ. 53499/ 
13-03-2017 (ΦΕΚ 804/τ.Β72017), οικ. 59417/20-03-2017 
(ΦΕΚ 945/τ.Β72017, οικ. 69629/03-04-2017 (ΦΕΚ 1192/ 
τ.Β /2017), οικ. 97087/11-05-2017 (ΦΕΚ 1688/τ.Β72017), 
οικ. 104693/22-05-2017(ΦΕΚ1818Λ.Β72017),οικ.195983/ 


28-09-2017 (ΦΕΚ 3545/τ.Β72017), οικ. 42992/01-03-2018 
(ΦΕΚ 998Λ.Β721-03-2018) και οικ. 130459/02-7-2018 
(ΦΕΚ 2780/τ.Β /12-07-2018). 

6. Την υπ' αριθμ. πρωτ. 266343/27-12-2017 (ΦΕΚ 719/ 
Υ.Ο.Δ.Δ/29-12-2017) απόφαση της Περιφερειάρχη Ατ¬ 
τικής με θέμα: «Συγκρότηση Επιτροπής Λαϊκών Αγο¬ 
ρών Αττικής του άρ.28του ν.4497/2017 (ΦΕΚ 171/τ.Α7 
13-11-2017)». 

7. Το υπ'αριθμ. 29/27-9-2018 (θέμα 7ο) απόσπασμα 
πρακτικού της Επιτροπής Λαϊκών Αγορών Αττικής. 

8. Την υπ'αριθμ. πρωτ. οικ. 21900/01-11 -2018 εισήγη¬ 
ση της Δ/νσης Λαϊκών Αγορών της Περιφέρειας Αττικής. 

9. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη στον προϋπολογισμό της 
Περιφέρειας Αττικής, αποφασίζει: 

Την έγκριση του νέου Κανονισμού Λειτουργίας 
Λαϊκών Αγορών Περιφέρειας Αττικής, σύμφωνα με το 
ν.4497/2017 αρ.31 (ΦΕΚ 171/τ.Α /13-11 -2017), που έχει 
ως ακολούθως: 

«ΚΑΝΟΝΙΣΜΟΣ ΛΕΙΤΟΥΡΓΙΑΣ ΛΑΪΚΩΝ ΑΓΟΡΩΝ 

ΠΕΡΙΦΕΡΕΙΑΣ ΑΤΤΙΚΗΣ 

ΣΚΟΠΟΣ ΤΟΥ ΚΑΝΟΝΙΣΜΟΥ 

Σκοπός του παρόντος Κανονισμού είναι η θέσπιση κα¬ 
νόνων και η ρύθμιση όλων των θεμάτων που αφορούν 
την εύρυθμη λειτουργία των λαϊκών αγορών που λει¬ 
τουργούν στα διοικητικά όρια της Περιφέρειας Αττικής, 
την διασφάλιση των συμφερόντων του καταναλωτικού 
κοινού, καθώς επίσης και την δημιουργία προϋποθέσεων 
που θα συμβάλλουν στον υγιή ανταγωνισμό μεταξύ των 
ενδιαφερομένων. Ο Κανονισμός είναι εναρμονισμένος με 
τις διατάξεις του ν.4497/2017 (ΦΕΚ 171 /13.11.2017 τ.Α'). 

Άρθρο 1 

ΧΩΡΟΘΕΤΗΣΗ ΛΑΪΚΩΝ ΑΓΟΡΩΝ 

Οι λαϊκές αγορές εντός των διοικητικών ορίων της 
Περιφέρειας Αττικής επιτρέπεται να λειτουργούν σε 
καθορισμένους χώρους από τον φορέα λειτουργίας, 
ελεύθερους και ανεξάρτητους χώρους, δημόσιους ή 
δημοτικούς, ιδιόκτητους ή μισθωμένους, όπως πλατεί¬ 
ες, πάρκα και γενικότερα ανοιχτούς χώρους καθώς και 
εκκλησιαστικούς οι οποίοι διασφαλίζουν πρόσβαση σε 

όλους τους πολίτες. Αν τέτοιοι χώροι δεν είναι εφικτό να 
βρεθούν, μπορεί να επιλεγούν κατάλληλοι δρόμοι. Οι 
λαϊκές αγορές λειτουργούν με εγκεκριμένες αποφάσεις 
και σε χώρους που δεν θα παρεμποδίζεται η είσοδος 
και η λειτουργία σχολείων, νοσοκομείων, σταθμών του 
αστικού και του προαστιακού σιδηρόδρομου, σταθμών 
υπεραστικών λεωφορείων, αρχαιολογικούς χώρους, 
μουσεία, μνημεία, εκκλησίες, οργανωμένες ξενοδοχει¬ 
ακές μονάδες, ούτε να δυσχεραίνεται ο εφοδιασμός κάθε 
είδους καταστημάτων και ξενοδοχειακών επιχειρήσεων. 

Σε περίπτωση που διαπιστωθεί η ανάγκη μετακίνη¬ 
σης της λειτουργίας τους, είτε προσωρινά λόγω έργων 
ή άλλης έκτακτης ανάγκης, είτε η οριστική μετακίνηση 
τους για λόγους και σκοπούς που θα προσδιορισθούν 
επαρκώς, ακολουθούνται οι εκάστοτε ισχύουσες δια¬ 
τάξεις. Οι χώροι λειτουργίας της λαϊκής αγοράς πρέπει: 

- Να είναι σε πλάτος ικανής έκτασης ώστε να τοποθε¬ 
τούνται επαρκώς εκατέρωθεν του δρόμου, τα εκθετήρια 
των πωλητών και να υπάρχει επαρκής χώρος για την δι¬ 
έλευση του καταναλωτικού κοινού καθώς και ειδικού 
οχήματος σε περίπτωση έκτακτης ανάγκης. 

- Να είναι απαραίτητα ασφαλτοστρωμένοι ή τσιμεντο- 
στρωμένοι. 

- Να διαθέτουν χημικά -βιολογικά αποχωρητήρια, που 
θα πληρούν τις απαιτήσεις της εκάστοτε ισχύουσας νο¬ 
μοθεσίας. 

- Οι παρόδιοι, οι διερχόμενοι και οι εντός της λαϊκής 
αγοράς ιδιοκτήτες οχημάτων θα μεριμνούν ώστε να μην 
σταθμεύουν τα οχήματα τους στους χώρους που ορίζεται η 
λειτουργία της λαϊκής αγοράς από το προηγούμενο βράδυ. 

Άρθρο 2 

ΟΡΙΟΘΕΤΗΣΗ ΚΑΙ ΔΙΑΓΡΑΜΜΙΣΗ 

Α. ΔΙΑΓΡΑΜΜΙΣΗ 

1). -Στους χώρους που λειτουργεί η λαϊκή αγορά υπάρ¬ 
χει: οριοθέτηση, διαγράμμιση και αρίθμηση των διατι¬ 
θέμενων θέσεων όπου τοποθετούνται τα εκθετήρια των 
πωλητών. 

- Οι θέσεις των πωλητών εκθετών πρέπει να είναι ορι- 
οθετημένες κατά τρόπο, ώστε να μην παρεμποδίζουν 
εισόδους κατοικιών, καταστημάτων, και ράμπες αναπή¬ 
ρων, και να μην κωλύεται η προσέλευση των κατανα¬ 
λωτών και γενικά να επιτυγχάνεται η ομαλή λειτουργία 
της αγοράς. 

- Μεταξύ των θέσεων υπάρχει διάδρομος από 0,50μ 
έως 0,70 μ. για τα οπωροκηπευτικά και έως 1,00 μ. (όπου 
υφίσταται χώρος) για τα βιομηχανικά προϊόντα και για 
τα νωπά αλιευτικά, ενιαίος σε όλη την αγορά για την εξυ¬ 
πηρέτηση της λειτουργίας των πάγκων. 

- Υπάρχει, με ευθύνη της Περιφέρειας σε συνεργασία 
με τα Σωματεία Επαγγελματιών και Παραγωγών πωλη¬ 
τών λαϊκών αγορών, κατάλληλη σήμανση, με προειδο¬ 
ποιητικές πινακίδες απαγόρευσης στάθμευσης κατά τις 
ημέρες και ώρες λειτουργίας των λαϊκών αγορών σε κάθε 
οικοδομικό τετράγωνο που λειτουργεί η λαϊκή αγορά και 
εκατέρωθεν του δρόμου. 


- Η ευθύνη για τη διαγράμμιση των θέσεων είναι της 
Διεύθυνσης λαϊκών αγορών, σε συνεργασία με τα Σωμα¬ 
τεία Επαγγελματιών και Παραγωγών πωλητών λαϊκών 
αγορών και σε περίπτωση που τα σωματεία διαφωνούν 
θα γίνεται με αποκλειστική ευθύνη της Διεύθυνσης λα¬ 
ϊκών αγορών. 

2) . Ο σχεδιασμός και η διαδικασία της διαγράμμισης 
θα διασφαλίζει την ομαλή και άνετη διέλευση των επι¬ 
σκεπτών, και την ομαλή λειτουργία της λαϊκής αγοράς. Οι 
θέσεις διαγραμμίζονται εντός του οικοδομικού τετραγώ¬ 
νου, και δεν καταλαμβάνουν χώρο πεζοδρομίου μετά το 
οικοδομικό τετράγωνο, έτσι ώστε να παραμένει ο χώρος 
ελεύθερος για την διέλευση των πολιτών. Επίσης εκτός 
των σημείων διαγράμμισης που οριοθετεί τα μέτρα των 
εκθετηρίων θα υπάρχει διαγράμμιση έμπροσθεν αυτών, 
σε όλο το μήκος που αναπτύσσεται η αγορά ώστε να 
τηρείται η ομοιομορφία στην διάταξη των εκθετηρίων. 

Σε περίπτωση που παραστεί ανάγκη για επίλυση τυχόν 
προβλημάτων, όπως διάνοιξη εισόδου καταστημάτων, 
κατοικιών ή ιδιομορφίας του χώρου (π.χ. φυσικό εμπό¬ 
διο) και απαιτείται η μόνιμη μετακίνηση των θέσεων και 
εκ νέου διαγράμμιση, θα συντάσσεται κατάσταση από 
υπάλληλο που θα ορίζεται από την Διεύθυνση Λαϊκών 
Αγορών, από τον Προϊστάμενο του Τμήματος οργάνω¬ 
σης και λειτουργίας, από έναν εκπρόσωπο από το Σύλ¬ 
λογο των παραγωγών και έναν εκπρόσωπο από το Σω¬ 
ματείο των επαγγελματιών και υποβάλλεται για έγκριση 
στην Επιτροπή Λαϊκών Αγορών και θα τοποθετούνται οι 
πωλητές που κατείχαν τις θέσεις, στις αμέσως επόμενες 
κενές θέσεις σύμφωνα με τις εγκεκριμένες καταστάσεις 
και την κείμενη νομοθεσία. 

Σε περίπτωση εκτάκτων καταστάσεων όπου απαιτείται 
μετακίνηση πωλητών, αυτή δύναται να πραγματοποιηθεί 
προσωρινά και πριν την έγκριση από την Επιτροπή Λαϊκών 
Αγορών και θα γίνεται μόνιμη με την έγκριση της Επιτροπής. 

3) . Οι πωλητές υποχρεούνται να καταλαμβάνουν απο¬ 
κλειστικά και μόνο τη θέση που τους παραχωρήθηκε από 
την αρμόδια αρχή και να μην εμποδίζουν τη λειτουργία 
των όπισθεν αυτών ευρισκομένων καταστημάτων. Απα¬ 
γορεύεται η εγκατάσταση πωλητών στους διαδρόμους 
των χώρων πώλησης, οι οποίοι πρέπει να είναι ελεύθεροι 
για την διέλευση των καταναλωτών. 

4) Απαγορεύεται στους πωλητές η τοποθέτηση εγκα¬ 
ταστάσεων, πάγκων κ.λπ., σε άλλη μέρα από εκείνη της 
λειτουργίας της αγοράς ή η εγκατάλειψη των ειδών αυ¬ 
τών μετά τη λειτουργία της. 

5) Απαγορεύεται η διέλευση καθώς και η στάθμευση 
αυτοκινήτων στο χώρο της λαϊκής αγοράς κατά τις ώρες 
λειτουργίας της, συμπεριλαμβανομένων και των οχημά¬ 
των των πωλητών, καθώς και η πώληση προϊόντων μέσα 
από αυτά, εξαιρουμένων των ειδικά διασκευασμένων 
οχημάτων (αυτοκίνητα ή ρυμουλκούμενα) και οχημάτων 
ειδών κυλικείου. 

Β. ΟΡΙΟΘΕΤΗΣΗ ΧΩΡΟΥ 

Ο τρόπος κατανομής και απόδοσης των θέσεων των 
επαγγελματιών και παραγωγών πωλητών ορίζεται με τις 
κείμενες διατάξεις. 

Οι πωλητές (επαγγελματίες-παραγωγοί) ανά τρέχον 
μέτρο εκθετηρίου θα καταβάλλουν το ανάλογο ημερή¬ 
σιο τέλος. 

Οι διαστάσεις των εκθετηρίων στις λαϊκές αγορές είναι 
οι εξής: 

Παραγωγοί πωλητές 

Οι διαστάσειςτων εκθετηρίων των παραγωγών πωλη- 
τών, ανεξάρτητα από τα πωλούμενα είδη είναι 1,5 μ. σε 
πλάτος και 4μ. σε μήκος, με ενιαία ανάπτυξη της αγοράς 
σε όλο το μήκος της λαϊκής αγοράς. Σε περίπτωση που 
δεν είναι δυνατή η ανάπτυξη 4μ. σε μήκος οι διαστά¬ 
σεις των εκθετηρίων των πάγκων θα διαμορφώνονται 
σε μικρότερο μήκος ίσο για όλους που δεν μπορεί να 
είναι μικρότερο των 2,5 μ. Εξαίρεση αποτελούν οι κάτωθι 
κατηγορίες του άρθρου 7 παρ. 1. του ν. 4497/2017, για 
τις οποίες δίνεται η δυνατότητα να χορηγούνται 5μ. ή 
6μ. σε μήκος και 2μ. σε πλάτος, μετά από αίτηση του 
ενδιαφερομένου η οποία εγκρίνεται από την Επιτροπή 
Λαϊκών Αγορών: 

ζ. πουλερικά και κουνέλια που πληρούν τους κανόνες 
ασφάλειας και υγιεινής των τροφίμων, σύμφωνα με την 
ενωσιακή και εθνική νομοθεσία (υπουργική απόφαση 
2379/82701/2016, Β'2330), 
η. νωπά αλιευτικά προϊόντα θάλασσας, γλυκών υδά- 

των, υδατοκαλλιέργειας,. 

θ. προϊόν απόσταξης μικρών αποσταγματοποιών (δι¬ 
ημέρων) 

ι. Άνθη, Καλλωπιστικά φυτά, αρωματικά και φαρμακευ¬ 
τικά φυτά και κηπευτικό χώμα, το οποίο δεν έχει υποστεί 
βιομηχανική επεξεργασία, καθώς και πολλαπλασιαστικό 
υλικό καλλιεργούμενων φυτικών ειδών, όπως φυτάρια 
κηπευτικών, δενδρύλλια οπωροφόρων και φυτά αμπέ¬ 
λου, υπό τις προϋποθέσεις που ορίζουν ο ν. 1564/1985 
(Α' 164) και οι υπουργικές αποφάσεις που έχουν εκδοθεί 

κατ' εξουσιοδότησή του,. 

ια. Τα προϊόντα οικοτεχνείας που αναφέρονται στο 
άρθρο 3 την 4912/120862/5-11 -2015 απόφασης του 
Υπουργού Αγροτικής Ανάπτυξης και Τροφίμων (Β' 2468) 
με τους όρους και τις προϋποθέσεις που αναφέρονται 
σε αυτή όπως γαλακτοκομικά, μαρμελάδες, γλυκά του 
κουταλιού, παραδοσιακά ζυμαρικά, βότανα, αρτύματα, 
ιβ. αλλαντικά από παραγωγούς κτηνοτρόφους, εφό¬ 
σον έχουν παραχθεί σε εγκεκριμένες μονάδες, τηρουμέ- 
νων των όρων υγιεινής και ασφάλειας, σύμφωνα με την 
εθνική και ενωσιακή νομοθεσία. Αν ο κτηνοτρόφος δεν 
διαθέτει δική του μονάδα παραγωγής, αλλά παραλαμβά- 
νει τελικό προϊόν από δική του πρώτη ύλη που παράγεται 
σε άλλη εγκεκριμένη μονάδα, εφαρμόζονται αναλόγως 
τα οριζόμενα στο άρθρο 10 για τα τυροκομικά προϊόντα, 
ιγ. γαλακτοκομικά προϊόντα ή οποιαδήποτε άλλη κα¬ 
τηγορία για την οποία προβλέπεται ειδικά διασκευασμέ¬ 
νο όχημα που πρέπει να τοποθετούνται τα προϊόντα για 
λόγους ασφάλειας τους. 

Επαγγελματίες πωλητές 

Οι διαστάσεις των εκθετηρίων για τους επαγγελματίες 
πωλητές, ανεξάρτητα από το αν πωλούν είδη από περισ¬ 
σότερες κατηγορίες, είναι ανά κατηγορία άδειας οι εξής: 


Α. Πρωτογενή διατροφικά προϊόντα γης. Στην κατη¬ 
γορία αυτή περιλαμβάνονται: 

α. Νωπά οπωροκηπευτικά, αυγά, ελιές, ελαιόλαδο, οί¬ 
νος, μέλι, πουλερικά και κουνέλια. 

β. Βιολογικά νωπά προϊόντα της υποκατηγορίας α'. 

γ. Βιολογικά μεταποιημένα και τυποποιημένα αγροτικά 
προϊόντα. 

Διαστάσεις: 1,5 μ. σε πλάτος και 4μ. σε μήκος, με ενιαία 
ανάπτυξη της αγοράς σε όλο το μήκος της λαϊκής αγο¬ 
ράς. Σε περίπτωση που δεν είναι δυνατή η ανάπτυξη 4μ. 
σε μήκος οι διαστάσειςτων εκθετηρίων των πάγκων θα 
διαμορφώνονται σε μικρότερο μήκος ίσο για όλους που 
δεν μπορεί να είναι μικρότερο των 2,5 μ. 

Β. Νωπά αλιευτικά προϊόντα θάλασσας, γλυκών υδά- 
των, υδατοκαλλιέργειας 

Διαστάσεις: 2μ. σε πλάτος και 4μ. σε μήκος. Μετά από 
αίτηση του ενδιαφερομένου η οποία εγκρίνεται από 
την Επιτροπή Λαϊκών Αγορών, δίνεται η δυνατότητα να 
χορηγούνται 5μ. ή 6μ. μόνο σε μήκος με δυνατότητα 
ενιαίας ανάπτυξης της αγοράς εφόσον επαρκεί ο χώρος. 

Γ. Μεταποιημένα διατροφικά προϊόντα και κατεψυγ- 
μένα τρόφιμα. Στην κατηγορία αυτή περιλαμβάνονται: 

α.Τυροκομικά, αλλαντικά, ξηροί καρποί, όσπρια, ρύζι, 
ζαχαρώδη προϊόντα, που διατηρούνται εκτός ψυγείου, 
καφές, οίνος, ελιές, ελαιόλαδο, μέλι. 

β. Βιολογικά μεταποιημένα και τυποποιημένα αγροτικά 
προϊόντα. 

γ. Κατεψυγμένα τρόφιμα, όπως αλιεύματα, λαχανικά, 
κρεατικά, είδη σφολιάτας, παρασκευάσματα ζύμης. 

Διαστάσεις: 2μ. σε πλάτος και 4μ. σε μήκος. Μετά από 
αίτηση του ενδιαφερομένου η οποία εγκρίνεται από την 
Επιτροπή Λαϊκών Αγορών, δίνεται η δυνατότητα να χο¬ 
ρηγούνται 5μ. ή 6μ. μόνο σε μήκος. 

Οι πωλητές που αιτούνται αλλαγή επαγγέλματος και 
αύξηση μέτρων, θα τοποθετούνται στο ανάλογο τμήμα, 
στις ανάλογες θέσεις που θα υπάρχουν στο τοπογραφικό 
σχεδιάγραμμα της αγοράς. 

Δ. Είδη Κηπουρικής. Στην κατηγορία αυτή περιλαμ¬ 
βάνονται: 

Καλλωπιστικά φυτά, χώμα, γλάστρες, πολλαπλασια¬ 
στικό υλικό, εργαλεία και βιομηχανικά είδη κηπουρικής 
και ανθοκομίας. 

Διαστάσεις: 2μ. σε πλάτος και 4μ. σε μήκος. Μετά από 
αίτηση του ενδιαφερομένου η οποία εγκρίνεται από την 
Επιτροπή Λαϊκών Αγορών, δίνεται η δυνατότητα να χο¬ 
ρηγούνται 5μ. ή 6μ μόνο σε μήκος. 

Ε. Βιομηχανικά είδη. 

Στην κατηγορία αυτή περιλαμβάνονται γενικά βιο¬ 
μηχανικά είδη πλην ηλεκτροδοτούμενων ηλεκτρικών 
ειδών και παιχνιδιών, όπως είδη ένδυσης νεωτερισμών, 
ψεύτικα κοσμήματα (φο μπιζού), λευκά είδη, ψιλικά, είδη 
υπόδησης, δερμάτινα είδη (τσάντες, ζώνες, πορτοφό¬ 
λια), αυτόνομα μη ηλεκτροδοτούμενα ηλεκτρικά είδη, 
εκκλησιαστικά είδη, είδη ατομικής καθαριότητας ή οικι¬ 
ακής φροντίδας, μέσα συσκευασίας (χάρτινες, πλαστικές 
σακούλες), είδη υαλοπωλείου, πλαστικά με το μέτρο, 
είδη χαρτιού, εργαλεία και βιομηχανικά είδη κηπουρικής 

και ανθοκομίας. Διαστάσεις: 2 μ. σε πλάτος και 4μ. σε 
μήκος. Μετά από αίτηση του ενδιαφερομένου η οποία 
εγκρίνεται από την Επιτροπή Λαϊκών Αγορών, δίνεται η 
δυνατότητα να χορηγούνται 5μ. ή 6μ. μόνο σε μήκος. 

ΣΤ. Υπηρεσίες παροχής πρόχειρων γευμάτων. 

Στην κατηγορία αυτή περιλαμβάνονται οι υπηρεσίες 
που παρέχονται από κατόχους κοντινών και φορητών 
εγκαταστάσεων έψησης για την παρασκευή πρόχει¬ 
ρων γευμάτων, καθώς και πώλησης ειδών κυλικείου. 
Οι αδειούχοι της κατηγορίας αυτής δεν μπορούν να 
αναπτύσσουν τραπεζοκαθίσματα και για τη χορήγηση 
άδειας είναι απαραίτητη η βεβαίωση καταλληλότητας 
του οχήματος, όπου απαιτείται, σύμφωνα με τις υγειο¬ 
νομικές διατάξεις. 

Διαστάσεις: 2 μ. σε πλάτος και 4μ. σε μήκος. Μετά από 
αίτηση του ενδιαφερομένου η οποία εγκρίνεται από την 
Επιτροπή Λαϊκών Αγορών, δίνεται η δυνατότητα να χο¬ 
ρηγούνται 5μ. ή 6μ. μόνο σε μήκος. 

Έπειτα από αιτιολογημένη πρόταση της Επιτροπής 
Λαϊκών Αγορών (πρ. 29/27-09-2018- θέμα Ιο ΕΗΔ) για 
τους παραγωγούς πωλητές που ανήκουν στις κατηγορίες 
ζ, η, θ, ι, ια, ιβ και για τους επαγγελματίες πωλητές που 
ανήκουν στις κατηγορίες Β, Γ Δ', Ε' και ΣΤ και δραστη¬ 
ριοποιούνται στις λαϊκές αγορές που λειτουργούν στις 
περιοχές τις Ανατολικής και Δυτικής Αττικής και Νήσων 
της Ζ' Αττικής, χορηγούνται 2μ. σε πλάτος και 8μ. σε 
μήκος λόγω του ότι υπάρχει ευχέρεια χώρου. Για όλες 
τις άλλες κατηγορίες πωλητών (παραγωγών - επαγγελ- 
ματιών) χορηγούνται 1,5μ. σε πλάτος και 4μ. σε μήκος. 

Σε περίπτωση αιτιολογημένης πρότασης της Επιτρο¬ 
πής Λαϊκών Αγορών θα ισχύουν ομοίως τα ανωτέρω για 
τις Αγορές της Αττικής και συγκεκριμένα χορήγηση 2μ. 
σε πλάτος και 8μ. σε μήκος. 

-Απαγορεύεται η αυθαίρετη αυξομείωση των μέτρων 
πρόσοψης των πάγκων, η αυξομείωση των διαστάσεων 
της έκτασης των χωροθετημένων θέσεων. 

-Απαγορεύεται η έκθεση των εμπορευμάτων (είδη 
ρουχισμού, υπόδησης και άλλων ειδών) με τρόπο που 
να εμποδίζουν την οπτική επαφή του καταναλωτή με τα 
καταστήματα, όπισθεν, και πλαγίως καθώς και την οπτική 
επαφή του καταναλωτή με τους πλαϊνούς πωλητές. 

Απαγορεύεται η τοποθέτηση σκιαδίων (ομπρέλες) 
εντός του χώρου διέλευσης του καταναλωτικού κοινού. 

Άρθρο 3 

ΧΡΗΣΗ -ΑΠΩΛΕΙΑ-ΔΙΑΓΡΑΦΗ ΘΕΣΗΣ ΠΩΛΗΤΗ 
(επαγγελματία και παραγωγού) 

1) Οι πωλητές των λαϊκών αγορών (επαγγελματίες και 
παραγωγοί) που δεν προσέρχονται στις λαϊκές αγορές 
μέχρι τις 8:00, χάνουν το δικαίωμα χρήσης της θέσης 
τους, η οποία διατίθεται με ευθύνη του υπαλλήλου που 
εποπτεύει την αγορά, στους μη κατέχοντες θέση προσελ- 
θόντες πωλητές (επαγγελματίες ή παραγωγούς). 

2) Η θέση πωλητή (επαγγελματία και παραγωγού) δύ- 
ναται να καταργείται, (σε δρόμους της επιλογής του) μετά 
από υπεύθυνη δήλωσή του και με απόφαση της Επιτρο¬ 
πής λαϊκών Αγορών θα χαρακτηρίζεται κενή. Ο πωλητής 


(επαγγελματία και παραγωγού) θα τοποθετεί προσωρινά 
σε κενή θέση σύμφωνα με την υπόδειξη του επόπτη της 
λαϊκής αγοράς ο οποίος θα καταθέτει στην Υπηρεσία 
του έγγραφο για την τοποθέτηση αυτή, έως ότου, τους 
αποδοθεί θέση σύμφωνα με την κείμενη νομοθεσία. 

3) Σύμφωνα με την παρ. 5 του άρθρου 32 του ν. 4497/ 
2017 (ΦΕΚ 171 /τ.Α'/13-11-2017 όπως τροποποιήθηκε 
και ισχύει με το ν. 4541/2018 (ΦΕΚ 93/Α731-05-2018) 
αρθρ. 14 παρ. 10 ο παραγωγός και επαγγελματίας πωλη¬ 
τής χάνει τη θέση του αν δεν πληρώσει το ανταποδοτικό 
τέλος για το οποίο είναι υπόχρεος, για δύο συνεχόμενους 
μήνες και αν ανακληθεί είτε προσωρινά είτε μόνιμα η 
άδειά του. 

4) Δύο ή περισσότεροι πωλητές που δραστηριοποι¬ 
ούνται στις ίδιες λαϊκές αγορές της ίδιας Περιφέρειας, 
μπορούν να ζητήσουν από κοινού αμοιβαία αλλαγή 
θέσης στους φορείς λειτουργίας, με τις εξής προϋποθέ¬ 
σεις: α) η αλλαγή να αφορά πωλητές με την ίδια ιδιότητα, 
παραγωγός ή επαγγελματίας, β) το είδος της άδειας ως 
προς το πωλούμενο είδος να είναι παρόμοιο. Η απόφαση 
του φορέα λειτουργίας εκδίδεται ύστερα από σύμφωνη 
γνώμη της οικείας Επιτροπής Λαϊκών Αγορών. Εάν μόνο 
ο ένας έχει θέση, τότε αυτή χαρακτηρίζεται κενή με από¬ 
φαση της Επιτροπής Λαϊκών Αγορών και οι δύο πωλητές, 
που μεταφέρονται αμοιβαία παραμένουν χωρίς θέση. 
Οι πωλητές των οποίων εγκρίθηκε η αμοιβαία αλλαγή 
θέσης οφείλουν να συνεχίσουν την δραστηριότητα τους 
για τα επόμενα τρία (3) χρόνια. Σε αντίθετη περίπτωση η 
αμοιβαία αλλαγή θέσεων ανακαλείται. Η αμοιβαία αλλα¬ 
γή θέσεων δεν επιτρέπεται στις περιπτώσεις που ο ένας 
ή και οι δύο πωλητές είναι άνω των 60 ετών. 

5) Δύο ή περισσότεροι πωλητές που δραστηριοποι¬ 
ούνται σε διαφορετικές λαϊκές αγορές της ίδιας Περι¬ 
φέρειας, μπορούν να ζητήσουν στην τελευταία, αμοι¬ 
βαία αλλαγή θέσης σε διαφορετικές λαϊκές αγορές με 
τις εξής προϋποθέσεις: α) η αλλαγή να αφορά πωλητές 
με την ίδια ιδιότητα, παραγωγός ή επαγγελματίας, β) το 
είδος της άδειας ως προς το πωλούμενο είδος να είναι 
παρόμοιο, γ) να μην ανατρέπεται η αναλογία ως προς 
τα είδη, σύμφωνα με τα οριζόμενα στον παρόντα υπέρ 
των βιομηχανικών προϊόντων και δ) να μην δημιουρ- 
γείται πρόβλημα στην επάρκεια της λαϊκής αγοράς ως 
προς τα πωλούμενα είδη. Η Επιτροπή Λαϊκών Αγορών 
αποφασίζει αν πληρούνται οι ανωτέρω προϋποθέσεις 
και συντάσσει πρακτικό. 

Εάν μόνο ο ένας έχει θέση, τότε αυτή χαρακτηρίζεται 
κενή με απόφαση της Επιτροπής Λαϊκών Αγορών και 
οι δύο πωλητές, που μεταφέρονται αμοιβαία παραμέ¬ 
νουν χωρίς θέση. Οι πωλητές των οποίων εγκρίθηκε η 
αμοιβαία αλλαγή θέσης οφείλουν να συνεχίσουν την 
δραστηριότητα του για τα επόμενα τρία (3) χρόνια. Σε 
αντίθετη περίπτωση η αμοιβαία αλλαγή θέσεων ανακα¬ 
λείται. Η αμοιβαία αλλαγή θέσεων δεν επιτρέπεται στις 
περιπτώσεις που ο ένας ή και οι δύο πωλητές είναι άνω 
των 60 ετών. 

6) Πωλητής παραγωγός μπορεί να παραχωρήσει εποχι¬ 
ακά τη θέση του, για χρονικό διάστημα από τέσσερις (4) 

έως οκτώ (8) μήνες σε συνάδελφο του παραγωγό πωλητή 
που δεν έχει θέση στην ίδια λαϊκή αγορά. Προϋπόθεση 
να μην έχει χαρακτηρισθεί κενή η θέση και οι παραγω¬ 
γικές άδειες των ενδιαφερομένων να έχουν ανανεωθεί 
και να ισχύουν. 

Η διαδικασία που θα τηρείται είναι η ακόλουθη: ο 
παραγωγός που θέλει να παραχωρήσει τη θέση του 
υποβάλλει υπεύθυνη δήλωση στην υπηρεσία, η οποία 
θα γνωστοποιείται. Οι ενδιαφερόμενοι παραγωγοί, οι 
οποίοι επιθυμούν να αποδεχθούν την εποχιακή θέση, θα 
πρέπει να υποβάλλουν υπεύθυνες δηλώσεις στην υπηρε¬ 
σία σε χρονικό διάστημα ενός μηνάς. Ακολούθως όλη η 
αλληλογραφία σχετικά με τη χορήγηση των εποχιακών 
θέσεων θα τίθεται υπόψη της Επιτροπής Λαϊκών Αγορών, 
προκειμένου να αποφασίσει σύμφωνα με τις κείμενες 
διατάξεις, περί χορήγησης θέσεων. 

7) Παραγωγός ο οποίος προβαίνει σε ανανέωση της 
παραγωγικής του άδειας σε χρονικό διάστημα μεγα¬ 
λύτερο του ενός έτους από την τελευταία ημερομηνία 
λήξης της, η άδεια του επανέρχεται σε ισχύ και εφόσον 
τοποθετηθεί εκ νέου στις αγορές που ακολουθούσε, χά¬ 
νει τις θέσεις του και τοποθετείται προσωρινά σε κενές 
θέσεις έως ότου γίνει απόδοση θέσεων σύμφωνα με την 
κείμενη νομοθεσία. 

Άρθρο 4 
ΩΡΑΡΙΟ 

Αφορά σε όλες τις λαϊκές αγορές οι οποίες λειτουργούν 
στα διοικητικά όρια της Περιφέρειας Αττικής. 

Σύμφωνα με τις ισχύουσες διατάξεις (άρθρο 30 παρ.1 
ν.4497/2017) οι λαϊκές αγορές λειτουργούν από Δευτέρα 
έως Σάββατο, εκτός των επίσημων εθνικών ή τοπικών 
αργιών. 

Σε κάθε περίπτωση πρέπει να εξασφαλίζεται η προ- 
σβασιμότητα σε όσο το δυνατό περισσότερους κατα¬ 
ναλωτές. 

Α. ΩΡΑΡΙΟ ΛΕΙΤΟΥΡΓΙΑΣ 

Καθορίζονται οι ώρες λειτουργίας των λαϊκών αγορών, 
πλην εξαιρετικών περιπτώσεων (πχ. ακραία καιρικά φαι¬ 
νόμενα), ως εξής: 

1) Ώρα προσέλευσης πωλητών (επαγγελματιών και 
παραγωγών) 6:00-8:00 

α) Ωράριο πώλησης θερινής περιόδου των προϊόντων 
7:30-15:00 

β) Ώρα αποχώρησης πωλητών θερινής περιόδου 
(επαγγελματιών και παραγωγών) 15:00-16:30 

γ) Ωράριο πώλησης χειμερινής περιόδου των προϊό¬ 
ντων 7:30-15:30 

δ) Ώρα αποχώρησης πωλητών χειμερινής περιόδου 
(επαγγελματιών και παραγωγών) 15:30-16:30 

Ως θερινή περίοδος για την εφαρμογή των ανωτέρω 
λογίζεται το χρονικό διάστημα από 1 η Απριλίου έως 30η 
Σεπτεμβρίου και ως χειμερινή το χρονικό διάστημα από 
την 1 η Οκτωβρίου έως και την 31 η Μαρτίου. 

4) Απαγορεύεται η είσοδος οχημάτων των πωλητών 
(επαγγελματιών και παραγωγών) στο χώρο λειτουργίας 
των λαϊκών αγορών και η εκφόρτωση των εργαλείων και 


προϊόντων πριν τις 6:00, καθώς και η αποκομιδή αυτών και 
αποχώρηση των οχημάτων πριν τις 15:00 και μετά τις 16:30. 

5) Απαγορεύεται αυστηρά η μεταφορά εργαλείων, πά¬ 
γκων καθώς και εμπορευμάτων στους χώρους λειτουρ¬ 
γίας των λαϊκών αγορών απάτην προηγούμενη ημέρα. 

6) Όλοι οι πωλητές (επαγγελματίες - παραγωγοί) οφεί¬ 
λουν να απομακρύνουν τους πάγκους πώλησης των ει¬ 
δών τους και τα προϊόντα που δεν έχουν πωληθεί, μέσα 
στο προκαθορισμένο ωράριο λειτουργίας. Η παραμονή 
των πωλητών (επαγγελματιών - παραγωγών) και των 
υπαλλήλων αυτών, μετά το πέρας λειτουργίας των λαϊ¬ 
κών αγορών, θεωρείται αυθαίρετη κατάληψη κοινόχρη¬ 
στου χώρου και επισύρει τις προβλεπόμενες κυρώσεις 
της ισχύουσας νομοθεσίας. 

7) Οι υπηρεσίες καθαριότητας του Δήμου, θα εισέρ¬ 
χονται στο χώρο της λαϊκής αγοράς, μετά το πέρας του 
ωραρίου (16:30μ.μ.). 

Άρθρο 5 
ΚΑΘΑΡΙΟΤΗΤΑ 

Κατά τη διάρκεια λειτουργίας της αγοράς, ο χώρος που 
καταλαμβάνει το εκθετήριο καθώς και ο περιβάλλων 
χώρος πρέπει να διατηρείται καθαρός από τους ίδιους 
τους πωλητές. 

Ειδικότερα οι πωλητές λαϊκών αγορών (επαγγελματίες- 
παραγωγοί) οφείλουν να μεριμνούν: 

1) Για την άμεση και συνεχή συλλογή απορριμμάτων 
καθ όλη τη διάρκεια λειτουργίας των λαϊκών αγορών. Ο 
κάθε πωλητής (επαγγελματίας - παραγωγός) θα συγκε¬ 
ντρώνει τα απορρίμματα του σε ανθεκτικές σακούλες 
που κλείνουν. Σε περίπτωση που οι Δήμοι έχουν τοπο¬ 
θετήσει κάδους οργανικών αποβλήτων ο κάθε πωλητής 
θα μεταφέρει τα απορρίμματα του στους αντίστοιχους 
κάδους. 

2) Για την τήρηση των όρων και των κανόνων υγιεινής 
σύμφωνα με τους όρους και τις προϋποθέσεις του Κανο¬ 
νισμού 852/2004, κατά τη διαδικασία καθαρισμού των 
ψαριών. Ο καθαρισμός των νωπών αλιευμάτων γίνεται 
μόνο σε ειδικές διαμορφωμένες ανοξείδωτες εγκατα¬ 
στάσεις (νεροχύτες) οι οποίες διαθέτουν τρεχούμενο 
καθαρό νερό. 

3) Για τη διαχείριση των υπολειμμάτων από τον καθα¬ 
ρισμό των αλιευμάτων (λέπια - εντόσθια), και των από- 
νερων ξεχωριστά, σε ειδικά δοχεία και την απομάκρυνση 
τους με δική τους ευθύνη και στη συνέχεια τη διάθεση 
τους ως απόβλητα ανάλογα με το χαρακτήρα τους. Σε κα¬ 
μία περίπτωση δε διοχετεύονται στα δίκτυα των όμβριων 
υδάτων.Τα κιβώτια μεταφοράς των νωπών αλιευμάτων 
(φελιζόλ και ξύλινα) θα απομακρύνονται από το χώρο 
της λαϊκής αγοράς. 

4) Για τη συλλογή των χαρτοκιβωτίων και την μεταφο¬ 
ρά αυτών στους κάδους ανακύκλωσης. 

5) Για τη χρήση αποκλειστικά, των χημικών τουαλετών 
που τοποθετούνται στους χώρους λειτουργίας των λα¬ 
ϊκών αγορών και την τήρηση των οδηγιών χρήσης που 
έχουν δοθεί από την εταιρεία τοποθέτησης τους, ώστε να 

μην δημιουργούνται προβλήματα και να προστατεύεται 
η Δημόσια Υγεία. 

6) Για τη διευκόλυνση της υπηρεσίας καθαριότητας του 
οικείου Δήμου στην εκτέλεση του έργου της. 

Άρθρο 6 

ΕΚΘΕΣΗ ΚΑΙ ΔΙΑΘΕΣΗ ΠΡΟΪΟΝΤΩΝ 

Η έκθεση και η διάθεση των προϊόντων προς πώληση 
στην αγορά, πρέπει να γίνεται βάσει της εκάστοτε ισχύ- 
ουσας νομοθεσίας και σύμφωνα με τις απαιτήσεις της 
υγιεινής και της ασφάλειας των τροφίμων. 

Τα είδη ζωικής προέλευσης συμπεριλαμβανομένων 
και των νωπών ειδών αλιείας και ιχθυοκαλλιέργειας και 
τα κατεψυγμένα προϊόντα γενικώς, πρέπει να διατηρού¬ 
νται, να διακινούνται και να διατίθενται από ειδικά δια¬ 
σκευασμένα οχήματα, αυτοκίνητα ή ρυμουλκούμενα. 

Απαγορεύεται η διάθεση ευαλλοίωτων τροφίμων εκτός 
ψυκτικών θαλάμων (π.χ. κατεψυγμένα τρόφιμα). Οι ελιές, 
τα αποξηραμένα φρούτα, οι ξηροί καρποί, τα όσπρια, 
τα αλίπαστα και γενικότερα τα τρόφιμα που πωλούνται 
μη τυποποιημένα - συσκευασμένα να μη πωλούνται σε 
ανοικτούς περιέκτες παρά σε κλειστούς. Τα τρόφιμα να 
μην έρχονται σε απευθείας επαφή με το οδόστρωμα και 
με το πεζοδρόμιο. Τα υλικά που έρχονται σε επαφή με 
τα τρόφιμα να είναι καθαρά και σε καλή κατάσταση (π.χ. 
περιέκτες, μουσαμάδες, καλύμματα κάλυψης). 

Στους χώρους των λαϊκών αγορών επιτρέπεται από 
τους πωλητές η χρήση αθόρυβων γεννητριών, οι οποίες 
είναι τοποθετη μένες εντός των ορίων του πάγκου τους. 

Σε συνεργασία με του Δήμους και τη ΔΕΔΔΗ Ε να υπάρ¬ 
ξει η δυνατότητα παροχής ηλεκτρικού ρεύματος στις 
λαϊκές αγορές. 

Τα είδη κυλικείου (καντίνες) πρέπει να λειτουργούν 
σύμφωνα με τις ισχύουσες υγειονομικές διατάξεις. 

Εκθετήρια (Πάγκοι) 

Προκειμένου να υπάρχει ενιαία αισθητική, τα εκθε¬ 
τήρια πρέπει να είναι ευθυγραμμισμένα με πρόχειρο 
στέγαστρο ενιαίου τύπου και υλικού αλλά διαφορετι¬ 
κού χρώματος, ανάλογα με την ιδιότητα του πωλητή και 
την πινακίδα. Απαγορεύεται κάθε μορφής διαφήμιση 
επί των εκθετηρίων. Η προσαρμογή στις νέες διατάξεις 
του νόμου θα πρέπει γίνει μέσα σε βάθος δύο (2) ετών. 

Πινακίδες 

1) Οι παραγωγοί και οι επαγγελματίες πωλητές αναρ- 
τούν σε εμφανές για τον καταναλωτή σημείο πινακίδα 
όπως ορίζεται στην κείμενη νομοθεσία. 

2) Ως γενική αρχή της διάθεσης των προϊόντων (προ- 
συσκευασμένων ή μη) ορίζεται ότι πρέπει να εκτίθενται 
κατά τρόπο διακριτό, ώστε η διαφοροποίηση εκάστου 
είδους να γίνεται άμεσα αντιληπτή από τον καταναλωτή 
και με βάση τις αναγραφόμενες ενδείξεις, είτε επί της 
συσκευασίας, είτε στην αντίστοιχη πινακίδα ώστε να μην 
παραπλανάται ο καταναλωτής. 

Σε όλα τα προϊόντα που διατίθενται στην κατανάλω¬ 
ση τοποθετούνται πινακίδες λιανικής πώλησης επί των 


οποίων αναγράφονται η τιμή, η ονομασία, η προέλευση 
και η ποιότητα. 

3) Η πινακίδα με τις απαιτούμενες ενδείξεις, τοποθε¬ 
τείται επί ή στο σημείο του πωλούμενου προϊόντος και 
πρέπει να είναι άμεσα και απόλυτα εμφανής στον κατα¬ 
ναλωτή. Οι αναφερόμενες ενδείξεις είναι αναγεγραμμέ- 
νες υποχρεωτικά στην ελληνική γλώσσα, με ισομεγέθη, 
ευδιάκριτα και ευανάγνωστα γράμματα με τέτοιο τρόπο 
ώστε να καθίστανται άμεσα ορατές και αντιληπτές από 
τον καταναλωτή και να μην αποσκοπούν σε παραπλά- 
νηση του. Ειδικά η τελική τιμή πώλησης πρέπει να είναι 
με έντονη γραφή. 

4) Η τοποθέτηση των ζυγών πρέπει να γίνεται σε εμφα¬ 
νές σημείο του πάγκου, ώστε να μπορεί ο καταναλωτής 
να βλέπει το βάρος του προϊόντος που αγοράζει. 

Άρθρο 7 

ΣΥΜΠΕΡΙΦΟΡΑ ΠΩΛΗΤΩΝ ΕΝΑΝΤΙ 

ΚΑΤΑΝΑΛΩΤΩΝ-ΣΧΕΣΕΙΣ ΜΕΤΑΞΥ ΠΩΛΗΤΩΝ 

Για την εύρυθμη λειτουργία των λαϊκών αγορών, οι 
πωλητές (επαγγελματίες - παραγωγοί) οφείλουν να: 

1) Φροντίζουν για την εξασφάλιση της τάξης, να απο¬ 
φεύγουν την όχληση των περίοικων, τη ρύπανση του 
χώρου λειτουργίας των λαϊκών αγορών, την πρόκληση 
ζημιών στις κατοικίες και στα πεζοδρόμια των οδών λει¬ 
τουργίας των λαϊκών αγορών. Σε περίπτωση πρόκλησης 
ζημιάς θα επιβαρύνονται οι ίδιοι πωλητές για την απο¬ 
κατάσταση της ζημιάς και σε περίπτωση άρνησης θα 
επιβάλλονται οι αντίστοιχες κυρώσεις. 

2) Φέρονται στους καταναλωτές με τρόπο ευπρεπή 
και ευγενικό. 

3) Εξυπηρετούν κατά προτεραιότητα ευπαθείς ομάδες, 
όπως άτομα με ειδικές ανάγκες, έγκυες και υπερήλικες. 

4) Αποφεύγουν την ηχορύπανση με τη χρήση μεγα- 
φώνων ή άλλων ηχητικών οργάνων. Επίσης θα πρέπει 
να σβήνουν τις μηχανές των οχημάτων τους κατά τη δι¬ 
άρκεια εκφόρτωσης και φόρτωσης των προϊόντων τους 
στην αγορά. 

5) Φέρονται με σεβασμό στους συναδέλφους τους και 
αποφεύγουν τις διενέξεις μεταξύ τους (φραστικά επει¬ 
σόδια - χειροδικία), τον αθέμιτο ανταγωνισμό καθώς και 
αθέμιτες πρακτικές σε βάρος των καταναλωτών. 

6) Διευκολύνουν τους υπαλλήλους της Διεύθυνσης 
Λαϊκών Αγορών κατά τον έλεγχο, και δεν προκαλούν 
επεισόδια με ανάρμοστη συμπεριφορά προς αυτούς. 

7) Συνεισφέρουν στην ανάπτυξη, την προβολή και την 
αναβάθμιση της ποιότητας των αγορών. 

8) Συμμορφώνονται στις υποδείξεις των υπαλλήλων 
της Διεύθυνσης Λαϊκών Αγορών (επόπτες). 

9) Μην επεκτείνουν την εγκατάσταση πώλησης των 
προϊόντων τους (πάγκος) σε περίπτωση μη προσέλευσης 
διπλανού πωλητή (επαγγελματία - παραγωγού) τους. 

10) Μη δραστηριοποιούνται σε λαϊκές αγορές που δεν 
αναγράφονται στην άδεια τους (επαγγελματίες - παρα¬ 
γωγοί). 

Άρθρο 8 

ΕΠΟΠΤΕΙΑ ΛΑΪΚΩΝ ΑΓΟΡΩΝ 

Η εττοτττεία των λαϊκών αγορών, οι οποίες λειτουργούν 
στα διοικητικά όρια της Περιφέρειας Αττικής, ασκείται 
από υπαλλήλους της Διεύθυνσης Λαϊκών Αγορών Περι¬ 
φέρειας Αττικής, οι οποίοι παρευρίσκονται καθημερινά 
στους χώρους λειτουργίας αυτών, μεριμνούν για την τή¬ 
ρηση της κείμενης νομοθεσίας που αφορά στην λειτουρ¬ 
γία των λαϊκών αγορών και την τήρηση των κανόνων του 
παρόντος κανονισμού και βεβαιώνουν τις παραβάσεις 
που απορρέουν από την ισχύουσα νομοθεσία. 

Επιπλέον καθήκοντα που απορρέουν λόγω του αντι¬ 
κειμένου της εργασίας τους είναι ιδίως τα παρακάτω: 

1) Έλεγχος προσκομιζόμενων ποσοτήτων ανά ημέ¬ 
ρα, από τους παραγωγούς και επαγγελματίες πωλητές, 
σύμφωνα μετά σχετικά παραστατικά (άδεια-δελτίο απο- 
στολής-τιμολόγια) και έλεγχος για την ορθή τήρηση του 
βιβλίου διακινούμενων ποσοτήτων. 

2) Έλεγχος των προσερχόμενων πωλητών και των πω- 
λητών που απουσιάζουν. 

3) Επίδοση εγγράφων στους πωλητές τους οποίους 
αφορούν. 

4) Διαγράμμιση λαϊκών αγορών και σύνταξη καταστά¬ 
σεων θέσεων πωλητών. 

6) Καταγραφή των κενών θέσεων που προκύπτουν 
στην λαϊκή αγορά που εποπτεύουν και ενημέρωση της 
Υπηρεσίας για τα κενά. 

7) Ενημέρωση των πωλητών για την ορθή τήρηση του 
Κανονισμού Λειτουργίας της αγοράς και τις διατάξεις της 
ισχύουσας νομοθεσίας. 

8) Επίλυση - διευθέτηση προβλημάτων - θεμάτων που 
προκύπτουν από την λειτουργία της λαϊκής αγοράς και 
τα οποία διαταράσσουν την εύρυθμη λειτουργία της 
αγοράς. 

Άρθρο 9 

ΔΙΑΔΙΚΑΣΙΑ ΕΠΙΒΟΛΗΣ, ΕΙΣΠΡΑΞΗΣ ΚΑΙ 

ΑΠΟΔΟΣΗΣ ΔΙΟΙΚΗΤΙΚΩΝ ΠΡΟΣΤΙΜΩΝ 

1.0/οι υπάλληλος /οι της Διεύθυνσης Λαϊκών Αγορών, 
ο/οι οποίος/οι εποπτεύει/ουν την αγορά και βεβαιώνει/ 
νουν την παράβαση συντάσσει/ουν εις τριπλούν Δελτίο 
Παραβάσεων, σε εξαιρετικές περιπτώσεις μπορούν να 
αναγράφουν παραβάσεις και σε απλή κόλλα αναφοράς, 
στα οποία αναγράφονται τα στοιχεία της ταυτότητας του 
παραβάτη πωλητή ή το Α.Φ.Μ., ο χρόνος και ο τόπος 
τέλεσης της παράβασης και συνοπτική περιγραφή της 
παράβασης. Το Δελτίο Παραβάσεως υπογράφεται από 
τον/τους υπάλληλο/ους που βεβαιώνει/ουν την παρά¬ 
βαση και τον παραβάτη πωλητή. Εάν ο τελευταίος αρ- 
νηθεί να υπογράψει γίνεται σχετική μνεία από τον/τους 
υπάλληλο/ους. Αντίγραφο του Δελτίου Παραβάσεως 
παραδίδεται στον παραβάτη πωλητή προκειμένου να 
απολογηθεί εφόσον επιθυμεί, για την παράβαση που 
διέπραξε. Αντίστοιχα αντίγραφο της κόλλας αναφοράς 
κοινοποιείται από την Διεύθυνση Λαϊκών Αγορών στον 


παραβάτη πωλητή προκειμένου να απολογηθεί εφόσον 
επιθυμεί, για την παράβαση που διέπραξε. Οι καταγ¬ 
γελίες που προέρχονται από πολίτες, πωλητές λαϊκών 
αγορών, πρωτοβάθμια και δευτεροβάθμια Σωματεία 
παραγωγών - επαγγελματιών πωλητών και αφορούν σε 
επεισόδια (φραστικά, χειροδικίες και οτιδήποτε άλλο 
που διαταράσσει την εύρυθμη λειτουργία της αγοράς) 
θα κοινοποιούνται στους εμπλεκόμενους, με την επι¬ 
σήμανση ότι έχουν δικαίωμα να υποβάλλουν έγγραφο 
υπόμνημα με τις απόψεις τους σε προθεσμία πέντε (5) 
ημερών από την κοινοποίηση της εν λόγω καταγγελίας. 
Ο Φορέα Λειτουργίας θα συλλέγει τα στοιχεία και θα τα 
αποστέλλει στην Επιτροπή Λαϊκών Αγορών προς λήψη 
απόφασης και επιβολή τυχόν κύρωσης. 

2. Η απολογία πωλητή (επαγγελματία ή παραγωγού) 
για παράβαση που διέπραξε στο χώρο λειτουργίας της 
λαϊκής αγοράς, πρέπει να κατατίθεται στην Υπηρεσία 
μέσα σε πέντε (5) εργάσιμες ημέρες από την ημερομηνία 
διάπραξης της παράβασης. 

3. Οι παραβάσεις υπαλλήλων Συνεταιρισμών, βαρύ¬ 
νουν αποκλειστικά και μόνο τους Συνεταιρισμούς, στους 
οποίους ανήκει η άδεια και σε αυτούς επιβάλλονται οι 
ανάλογες κυρώσεις. 

4. Οι παραβάτες πωλητές (επαγγελματίες και παρα¬ 
γωγοί) στους οποίους επιδίδεται διοικητική κύρωση 
αναστολής αδείας, υποχρεούνται να αρχίσουν την εκτέ¬ 
λεση της την επομένη εργάσιμη από την ημερομηνία 
επίδοσής της. 

5. Η επιβολή κυρώσεων από τους φορείς λειτουργίας 
σε περιπτώσεις παραβίασηςτων διατάξεων του Κανονι¬ 
σμού μπορεί να είναι: α) απλή σύσταση σε συμμόρφωση, 
β) επιβολή χρηματικού προστίμου έως και 1.000,00€, 
γ) ανάκληση της άδειας μέχρι ένα (1) μήνα. 

6) Με σύμφωνη γνώμη της Επιτροπής Λαϊκών Αγορών 
καθορίζονται οι κυρώσεις που αφορούν παραβάσεις που 
απορρέουν από τον Κανονισμό Λειτουργίας των Λαϊ¬ 
κών Αγορών. Οι κυρώσεις επιβάλλονται με απόφαση του 
φορέα λειτουργίας είτε κατόπιν σχετικής εισήγησης της 
Επιτροπής σε περίπτωση που ο φορέας παραπέμψει το 
θέμα σε αυτήν, είτε χωρίς την εισήγηση. Επιπλέον, οι Επι¬ 
τροπές μπορούν να εισηγούνται στον φορέα λειτουργίας 
την επιβολή κυρώσεων γιαπαραβάσειςτου Κανονισμού 
Λειτουργίας που υποπίπτουν στην αντίληψη της με κάθε 
νόμιμο τρόπο. 

7. Το ύψος του επιβληθέντος διοικητικού προστίμου 
μειώνεται στο ήμισυ εάν ο υπόχρεος καταβάλλει το πρό¬ 
στιμο στη Δ.Ο.Υ. που υπάγεται εντός είκοσι (20) ημερών 
απάτην κοινοποίηση του. Η καταβολή αυτή συνεπάγεται 
την αυτοδίκαιη παραίτηση του υπόχρεου από κάθε δικαί¬ 
ωμα προσβολής ή αμφισβήτησης της πράξης επιβολής 
προστίμου. Το αποδεικτικό καταβολής του μειωμένου 
προστίμου προσκομίζεται στην αρμόδια υπηρεσία εντός 
πέντε (5) εργάσιμων ημερών. Η πράξη επιβολής διοικητι¬ 
κής κύρωσης υπόκειται σε αίτηση θεραπείας - ιεραρχική 
προσφυγή (αρθ. 24 Κ.Δ.Δ - ν. 2690/1999) 

Άρθρο 10 

ΠΑΡΑΒΑΣΕΙΣ - ΚΥΡΩΣΕΙΣ ΠΩΛΗΤΩΝ 
(ΕΠΑΓΓΕΛΜΑΤΙΩΝ ΚΑΙ ΠΑΡΑΓΩΓΩΝ) ΠΟΥ 
ΑΠΟΡΡΕΟΥΝ ΑΠΟ ΤΟΝ ΚΑΝΟΝΙΣΜΟ 
ΛΕΙΤΟΥΡΓΙΑΣ 

Με το υττ' αρ. 29/27-09-2018 (θέμα 2ο ΕΗΔ) πρακτικό 
της Επιτροπής Λαϊκών Αγορών καθορίζονται οι κάτωθι 
κυρώσεις: 

1) ΠΑΡΑΒΑΣΗ: Στάθμευση αυτοκινήτου εντός του χώ¬ 
ρου λειτουργίας της Λαϊκής Αγοράς και η πώληση των 
εμπορευμάτων μέσα από αυτά εξαιρούμενων των ειδικά 
διασκευασμένων οχημάτων (αυτοκίνητα ή ρυμουλκού- 
μενα και οχήματα ειδών κυλικείου). 

ΚΥΡΩΣΕΙΣ: 1 η φορά 200€, 2η φορά υποτροπή 400€, 
3η φορά υποτροπή 600€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

2) ΠΑΡΑΒΑΣΗ: Εγκατάσταση πάγκων στους διαδρό¬ 
μους εισόδων καταστημάτων και οικιών, ράμπες αναπή¬ 
ρων και οτιδήποτε έχει σχέση με την προσέλευση των 
πολιτών στο χώρο της λαϊκής αγοράς. 

ΚΥΡΩΣΕΙΣ: 1 η φορά 200€, 2η φορά υποτροπή 400€, 
3η φορά υποτροπή 600€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

3) ΠΑΡΑΒΑΣΗ: Εγκατάλειψη, -πάγκων, - ειδικά διασκευ¬ 
ασμένων οχημάτων, -εκθετήρια των πωλητών νωπών 
αλιευμάτων (τρέιλερ) και καθετί σχετικό με την εγκατά¬ 
σταση τους μετά το τέλος της λειτουργίας της αγοράς. 

ΚΥΡΩΣΕΙΣ: 1 η φορά 200€, 2η φορά υποτροπή 400€, 
3η φορά υποτροπή 600€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

4) ΠΑΡΑΒΑΣΗ: Μεταφορά και τοποθέτηση, - πάγκων, - 
ειδικά διασκευασμένων οχημάτων,- εκθετήρια των πω¬ 
λητών νωπών αλιευμάτων (τρέιλερ) και καθετί σχετικό 
με την εγκατάσταση τους σε άλλη μέρα στο χώρο λει¬ 
τουργίας της αγοράς. 

ΚΥΡΩΣΕΙΣ: 1 η φορά 200€, 2η φορά υποτροπή 400€, 
3η φορά υποτροπή 600€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

5) ΠΑΡΑΒΑΣΗ: Μη τήρηση των υγειονομικών διατάξε¬ 
ων από τα είδη κυλικείου (καντίνες), η ανάπτυξη τραπε- 
ζοκαθισμάτων και η έψηση σουβλακίων εκτός καντίνας. 

ΚΥΡΩΣΕΙΣ: α) για ανάπτυξη τραπεζοκαθισμάτων: 1 η 
φορά 200€, 2η φορά υποτροπή 400€, 3η φορά υποτροπή 
600€, 4η φορά 800€, 5η φορά 1,000€. 

ΚΥΡΩΣΕΙΣ: β) για έψηση σουβλακίων εκτός καντίνας: 
1 η φορά 300€, 2η φορά υποτροπή 600€, 3η φορά υπο¬ 
τροπή 800€, 4η φορά 1000€, 5η φορά υποτροπή ανά¬ 
κληση της άδειας για ένα μήνα. 

6) ΠΑΡΑΒΑΣΗ: Μη τήρηση της ομοιομορφίας και ενι¬ 
αίας αισθητικής του εκθετηρίου των προς πώληση προϊ¬ 
όντων. (Τα εκθετήρια πρέπει να είναι ευθυγραμμισμένα, 
τα καλύμματα καθώς και τα σκιάδια τους πρέπει να είναι 
ομοιόμορφα - Δεν επιτρέπεται οποιαδήποτε διαφήμιση 
στα σκιάδια και στα καλύμματα του εκθετηρίου). 


ΚΥΡΩΣΕΙΣ: 1η φορά σύσταση, 2η φορά υποτροπή 
300€, 3η φορά υποτροπή 500€, 4η φορά 800€, 5η φορά 
1 , 000 €. 

7) ΠΑΡΑΒΑΣΗ: Μη συλλογή και ενσάκιση των απορ¬ 
ριμμάτων καθ' όλη τη διάρκεια λειτουργίας της λαϊκής 
αγοράς (ιδιαιτέρως ευπαθών ειδών που αλλοιώνονται 
εύκολα -λέπια ψαριών, εντόσθια, φύλλα λαχανικών, κ.λπ.) 
καθώς και απομάκρυνση ειδών συσκευασίας (χαρτό¬ 
κουτα, τελάρα) και τοποθέτηση αυτών στους κάδους 
ανακύκλωσης. 

ΚΥΡΩΣΕΙΣ: 1 η φορά 400€, 2η φορά υποτροπή 600€, 
3η φορά υποτροπή 800€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

8) ΠΑΡΑΒΑΣΗ: Μη συλλογή των απόνερων νωπών αλι¬ 
ευμάτων σε ειδικά δοχεία κατά τη διάρκεια λειτουργίας 
της λαϊκής αγοράς και απομάκρυνση αυτών από την 
λαϊκή αγορά 

ΚΥΡΩΣΕΙΣ: 1 η φορά 400€, 2η φορά υποτροπή 600€, 
3η φορά υποτροπή 800€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

9) ΠΑΡΑΒΑΣΗ: Χρήση μη αθόρυβων γεννητριών, - ή 
τοποθέτηση αυτών εκτός ορίων του πάγκου. 

ΚΥΡΩΣΕΙΣ: 1 η φορά 100€. 2η φορά υποτροπή 300€, 3η 
φορά υποτροπή 500€, 4η φορά 800€, 5η φορά 1.000€ 

10) ΠΑΡΑΒΑΣΗ: Ηχορύπανση με την χρήση μεγαφώ- 
νων ή άλλων ηχητικών οργάνων. 

ΚΥΡΩΣΕΙΣ: 1η φορά σύσταση, 2η φορά υποτροπή 
300€, 3η φορά υποτροπή 500€, 4η φορά 800€, 5η φορά 
1 , 000 €. 

11) ΠΑΡΑΒΑΣΗ: Ανάρμοστη συμπεριφορά προς το κα¬ 
ταναλωτικό κοινό και αθέμιτες πρακτικές σε βάρος τους. 

ΚΥΡΩΣΕΙΣ: 1 η φορά 300€, 2η φορά υποτροπή 600€, 
3η φορά υποτροπή 800€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

12) ΠΑΡΑΒΑΣΗ: Ανάρμοστη συμπεριφορά (φραστικό 
επεισόδιο) μεταξύ πωλητών. 

ΚΥΡΩΣΕΙΣ: 1η φορά σύσταση, 2η φορά υποτροπή 
300€, 3η φορά υποτροπή 500€, 4η φορά 800€, 5η φορά 
1 , 000 €. 

13) ΠΑΡΑΒΑΣΗ: Επεισόδιο (χειροδικία) μεταξύ πωλη¬ 
τών. 

ΚΥΡΩΣΕΙΣ: 1η φορά 500€, 2η φορά υποτροπή 700€, 
3η φορά υποτροπή 900€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

14) ΠΑΡΑΒΑΣΗ: Μηχανές οχημάτων σε λειτουργία κατά 
την διάρκεια φόρτωσης - εκφόρτωσηςτων -προϊόντων 
στο χώρο λειτουργίας της λαϊκής αγοράς. 

ΚΥΡΩΣΕΙΣ: 1 η φορά 100€, 2η φορά υποτροπή 300€, 3η 
φορά υποτροπή 500€, 4η φορά 800€, 5η φορά 1.000€ 

15) ΠΑΡΑΒΑΣΗ: Πρόκληση ζημιών στις κατοικίες και 
τα πεζοδρόμια εντός των οδών λειτουργίας των λαϊκών 
αγορών. 

ΚΥΡΩΣΕΙΣ: 1 η φορά 200€, 2η φορά υποτροπή 400€, 3η 
φορά υποτροπή 600€, 4η φορά 800€, 5η φορά 1,000€. 

16) ΠΑΡΑΒΑΣΗ: Επεισόδια (φραστικό - χειροδικία) κατά 
των Υπαλλήλων της Δ/νσης Λαϊκών Αγορών. 

ΚΥΡΩΣΕΙΣ: 1 η φορά 500€, 2η φορά υποτροπή 700€, 
3η φορά υποτροπή 900€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

17) ΠΑΡΑΒΑΣΗ: Τοποθέτηση και διάθεση ευαλλοίω- 
των τροφίμων εκτός ψυκτικών θαλάμων (κατεψυγμένα 
τρόφιμα). 

ΚΥΡΩΣΕΙΣ:Ή φορά 400€, 2η φορά υποτροπή 600€, 3η 
φορά υποτροπή 800€, 4η φορά 1000€, 5η φορά υποτρο¬ 
πή ανάκληση της άδειας για ένα μήνα. 

18) ΠΑΡΑΒΑΣΗ: Διάθεση και πώληση προϊόντων (ελιές, 
αποξηραμένα φρούτα, ξηροί καρποί, όσπρια, αλίπαστα 
και γενικότερα τρόφιμα που πωλούνται μη τυποποιημέ¬ 
να - συσκευασμένα σε ανοικτούς περιέκτες. 

ΚΥΡΩΣΕΙΣ: 1 η φορά 400€, 2η φορά υποτροπή 600€, 
3η φορά υποτροπή 800€, 4η φορά 1000€, 5η φορά υπο¬ 
τροπή ανάκληση της άδειας νια ένα μήνα. 

19) ΠΑΡΑΒΑΣΗ: Διάθεση και πώληση ειδών ζωικής 
προέλευσης, νωπών ειδών αλιείας και ιχθυοκαλλιέργει¬ 
ας, κατεψυγμένα προϊόντα από μη ειδικά διασκευασμένα 
οχήματα, αυτοκίνητα ή ρυμουλκούμενα. 

ΚΥΡΩΣΕΙΣ: 1 η φορά 400€, 2η φορά υποτροπή 600€, 
3η φορά υποτροπή 800€, 4η φορά 1000€, 5η φορά υπο¬ 
τροπή ανάκληση της άδειας νια ένα μήνα. 

20) ΠΑΡΑΒΑΣΗ: Τοποθέτηση σκιαδιών (ομπρέλες) 
εντός του χώρου διέλευσης καταναλωτικού κοινού. 

ΚΥΡΩΣΕΙΣ: 1 η φορά 300€, 2η φορά υποτροπή 600€, 
3η φορά υποτροπή 800€, 4η φορά 1000€, 5η φορά υπο¬ 
τροπή ανάκληση της άδειας νια ένα μήνα. 

21) ΠΑΡΑΒΑΣΗ: Έκθεση εμπορευμάτων (είδη ρουχι¬ 
σμού - υπόδησης και άλλων ειδών) κατακόρυφα έμπρο¬ 
σθεν, πλαγίως, όπισθεν ή και στο ύψος του στεγάστρου 
των εκθετηρίων τους. 

ΚΥΡΩΣΕΙΣ: 1 η φορά 200€, 2η φορά υποτροπή 400€, 3η 
φορά υποτροπή 600€, 4η φορά 800€, 5η φορά 1,000€. 

22) ΠΑΡΑΒΑΣΗ: Μη δήλωση στη Διεύθυνση Λαϊκών 
Αγορών έναρξης και λήξης ισχύος της αδείας των πα¬ 
ραγωγών πωλητών που έχουν εκδώσει την άδεια τους 
εκτός της Περιφέρειας Αττικής και δραστηριοποιούνται 
σε λαϊκές αγορές της Περιφέρειας Αττικής. 

ΚΥΡΩΣΕΙΣ: 1 η φορά 100€, 2η φορά υποτροπή 300€, 3η 
φορά υποτροπή 500€, 4η φορά 800€, 5η φορά 1,000€. 

23) ΠΑΡΑΒΑΣΗ: Μη συμμόρφωση στις υποδείξεις των 
υπαλλήλων της Διεύθυνσης Λαϊκών Αγορών (επόπτες). 

ΚΥΡΩΣΕΙΣ: 1 η φορά 400€, 2η φορά υποτροπή 600€, 
3η φορά υποτροπή 800€,4η φορά 1000€, 5η φορά υπο¬ 
τροπή ανάκληση της άδειας νια ένα μήνα. 

24) ΠΑΡΑΒΑΣΗ: Εγκατάσταση πώλησης προϊόντων 
(πάγκου) από πωλητή (επαγγελματία - παραγωγού) σε 
διπλανή θέση λόγω μη προσέλευσης του διπλανού πω¬ 
λητή. 

ΚΥΡΩΣΕΙΣ: 1 η φορά 100€, 2η φορά υποτροπή 300€, 3η 
φορά υποτροπή 500€, 4η φορά 800€, 5η φορά 1,000€. 

25) ΠΑΡΑΒΑΣΗ: Δραστηριοποίηση σε λαϊκές αγορές 
που δεν αναγράφονται στην άδεια τους (επαγγελματίες- 
παραγωγοί). 


ΚΥΡΩΣΕΙΣ: 1 η φορά 400€, 2η φορά υποτροπή 600€, 
3η φορά υποτροπή 800€, 4η φορά 1000€, 5η φορά υπο¬ 
τροπή ανάκληση της άδειας για ένα μήνα. 

Σημείωση: Με απόφαση της Επιτροπής Λαϊκών Αγο¬ 
ρών οι ανωτέρω κυρώσεις δύναται να τροποποιηθούν 
κατά περίπτωση. 

Άρθρο 11 

ΓΕΝΙΚΕΣ ΔΙΑΤΑΞΕΙΣ 

1) Δεν πραγματοποιούνται μετακινήσεις λαϊκών αγο¬ 
ρών κατά τη διάρκεια των εορτών των Χριστουγέννων 
και του Νέου Έτους και συγκεκριμένα από 15 Δεκεμ¬ 
βρίου μέχρι 10 Ιανουάριου και μία εβδομάδα πριν και 
μετά το Πάσχα, με εξαίρεση τη μετακίνηση για λόγους 
ανωτέρας βίας. 

2) Στους χώρους λειτουργίας λαϊκών αγορών δραστη¬ 
ριοποιούνται μόνο όσοι έχουν άδεια πωλητή λαϊκών 
αγορών (επαγγελματία-παραγωγού) Όλοι οι πωλητές 
(επαγγελματίες και παραγωγοί) είναι υποχρεωμένοι να 
φέρουν πάντοτε μαζί τους την άδεια τους, τα παραστα¬ 
τικά στοιχεία πώλησης των προϊόντων (τιμολόγιο-δελτίο 
αποστολής), τα βιβλιάρια υγείας, καθώς και οποιοδήπο- 
τε άλλο έγγραφο της Υπηρεσίας (π.χ. έγκριση βοηθού 
κλπ.), τα οποία θα επιδεικνύουν, εάν τους ζητηθεί, στα 
αρμόδια όργανα. 

3) Οι παραγωγοί πωλητές οι οποίοι έχουν εκδώσει 
την άδεια τους σε οποιοδήποτε άλλο φορέα εκτός από 
την Περιφέρεια Αττικής, αλλά δραστηριοποιούνται στις 
λαϊκές αγορές της Περιφέρειας Αττικής, πριν την έναρ¬ 
ξη της δραστηριοποίησης τους είναι υποχρεωμένοι να 
δηλώνουν στη Διεύθυνση Λαϊκών Αγορών την έναρξη 
και τη λήξη ισχύος της αδείας τους, αποστέλλοντας τα 
αντίστοιχα δικαιολογητικά. 

4) Οι υπάλληλοι-αναπληρωτέςτων αδειούχων (επαγ- 
γελματιών -παραγωγών) οφείλουν να φέρουν σε εμφα¬ 
νές σημείο την κάρτα που αποδεικνύει την ιδιότητά τους. 

5) Επιτρέπεται: 

α) στους επαγγελματίες πωλητές να απουσιάσουν δι- 
καιολογη μένα για ένα (1) μήνα κατά έτος από την εργα¬ 
σία τους, κάνοντας χρήση κανονικής άδειας. 

β) στους παραγωγούς πωλητές να απουσιάσουν δικαι¬ 
ολογημένα, για ένα (1) μήνα κατά έτος από την εργασία 
τους, κατά το χρονικό διάστημα ισχύος της παραγωγικής 
άδειας, κάνοντας χρήση κανονικής άδειας. 

γ) Οι άδειες απουσίας χορηγούνται από την Επιτρο¬ 
πή Λαϊκών Αγορών, έπειτα από αίτηση των αδειούχων 
πωλητών. Κατά το χρόνο απουσίας αυτών, τις πωλήσεις 
διενεργούν οι νόμιμοι αναπληρωτές τους. 

δ) Οι επαγγελματίες και οι παραγωγοί πωλητές των 
οποίων ο πάγκος λειτουργεί με τον αναπληρωτή, για το 
χρονικό διάστημα της απουσίας τους καταβάλλουν τις 
ανάλογες εισφορές. 

ε) Οι επαγγελματίες και παραγωγοί πωλητές που βρί¬ 
σκονται σε κανονική άδεια καταβάλλουν κανονικά το 
ημερήσιο τέλος ακόμη κι αν ο πάγκος τους δεν λειτουρ¬ 
γεί για το χρονικό αυτό διάστημα αδείας. 

6) Σε περίπτωση δημιουργίας νέας αγοράς οι πωλητές 
τοποθετούνται σε θέσεις βάσει της κείμενης νομοθεσίας. 

7) Σε περίπτωση καινούργιου πρόσθετου δρόμου στην 
ίδια αγορά συντάσσεται κατάσταση θέσεων βάσει της 
ήδη υπάρχουσας εγκεκριμένης κατάστασης. 

8) Σε περίπτωση αλλαγής των ορίων της λαϊκής αγοράς 
(επέκταση-σύμπτυξη), συντάσσεται κατάσταση και οι 
πωλητές (επαγγελματίες - παραγωγοί) τοποθετούνται 
βάσει της ήδη υπάρχουσας εγκεκριμένης κατάστασης. 

9) Η καταβολή του ημερήσιου τέλους πραγματοποι¬ 
είται σε ειδικά ορισμένο από την Περιφέρεια Αττικής 
τραπεζικό λογαριασμό. 

10) Σε περίπτωση που η ημέρα λειτουργίας μιας λαϊκής 
αγοράς είναι τοπική αργία μπορεί να μεταφερθεί έκτακτα 
η λειτουργίας της σε άλλο χώρο με σύμφωνη γνώμη της 
Επιτροπής Λαϊκών Αγορών και του οικείου Δήμου. 


Άρθρο 12 

Ο κανονισμός αυτός συντάχθηκε για την εύρυθμη λει¬ 
τουργία των λαϊκών αγορών της Περιφέρειας Αττικής και 
η ισχύςτου αρχίζει από τη δημοσίευση του στην Εφημε¬ 
ρίδα της Κυβερνήσεως.» 

Από τη δημοσίευση της παρούσης παύει να ισχύει ο 
Κανονισμός Λειτουργίας Λαϊκών Αγορών Περιφέρειας 
Αττικής που εγκρίθηκε με την υπ' αριθμ. 17/2016 από¬ 
φαση (ο.ε.) του Περιφερειακού Συμβουλίου Αττικής (ΦΕΚ 
357/τ.Β'/17-02-2016). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΘΕΟΔΩΡΟΣ ΣΧΙΝΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























